Ndërkohë që sot luhet finalja e Evropianit, Francë-Portugali, kanë dalë emrat e lojtarëve favoritë për të fituar "Topin e Artë".
I pari në listë është ylli portugez Kristiano Ronaldo, që nëse triumfon sot do të gdhendi emrin e tij në historinë e luzitanëve.
"CR7" këtë vit ka fituar edhe trofeun prestigjioz të Ligës së Kampioneve me Realin e Madridit. Rivali kryesor i portugezëve duket se do të jetë Antoni Grizman, nënkampion i Champions-it me Atletikon, dhe golashënuesi më i mirë i Evropianit me 6 gola.
Listës nuk i ndahet asnjëherë 5 herë fituesi i "Topit të Artë" Lionel Mesi, që megjithëse këtë vit nuk ka fituar shumë trofe, mbetet lojtari me hijen më të rëndë për çmimin prestigjioz.
Lista e 14 lojtarëve favoritë:
Kristiano Ronaldo
Antoni Griezmann
Lionel Mesi
Gareth Bale
Gianluixhi Bufon
Neymar
Dimitri Paje
Luis Suarez
Pol Pogba
Robert Levandovski
Andres Iniesta
Rijad Mahrez
Luka Modriç
Tomas Muller